CELEX: 62020TN0554
Language: et
Date: 2020-09-08 00:00:00
Title: Kohtuasi T-554/20: 8. septembril 2020 esitatud hagi – Pollinis France versus komisjon

23.11.2020   
            
            
               ET
            
            
               Euroopa Liidu Teataja
            
            
               C 399/38
            
         
      8. septembril 2020 esitatud hagi – Pollinis France versus komisjon
      (Kohtuasi T-554/20)
      (2020/C 399/54)
      Kohtumenetluse keel: inglise
      
         Pooled
      
      
         Hageja: Pollinis France (Pariis, Prantsusmaa) (esindaja: advokaat C. Lepage)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 21. juuli 2020. aasta sõnaselge otsus, millega jäeti rahuldamata kordustaotlus tutvuda dokumentidega (viitenumber GESTDEM 2020/2083) vastavalt määruse nr 1049/2001 (1) artikli 8 lõikele 3;
               
            
                  —
               
               
                  liita käesolev kohtuasi kohtuasjaga T-371/20;
               
            
                  —
               
               
                  mõista Üldkohtu kodukorra artikli 134 lõike 1 kohaselt Euroopa Komisjonilt hageja kasuks välja 3 000 eurot kohtukulude katteks.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimese väite kohaselt ei ole vaidlustatud otsus kooskõlas määruse (EÜ) nr 1049/2001 artikli 4 lõikega 3, kuna Euroopa Komisjon ei ole otsustamisprotsessi kaitset käsitleva erandi kohaldamist põhjendanud.
               
            
                  2.
               
               
                  Teise väite kohaselt ei ole vaidlustatud otsus kooskõlas määruse (EÜ) nr 1049/2001 artikli 4 lõikega 3, kuna taotletud dokumentide avalikustamise vastu on ülekaalukas avalik huvi ning need dokumendid peaksid olema samamoodi laiemalt kättesaadavad nagu „seadusandlikud dokumendid“.
               
            
                  3.
               
               
                  Kolmanda väite kohaselt ei ole vaidlustatud otsus kooskõlas Euroopa Parlamendi ja nõukogu määruse (EÜ) nr 1367/2006 (2) artikli 6 lõikega 1, kuna määruse (EÜ) nr 1049/2001 artikli 4 lõikes 3 sätestatud erandit tuleb tõlgendada ja kohaldada kitsamalt juhul, kui taotletaval teabel on seos heidetega keskkonda.
               
            
                  4.
               
               
                  Neljanda väite kohaselt ei saa vaidlustatud otsuse aluseks olla eraelu kaitse ja isikupuutumatus, kuna määruse (EÜ) nr 1049/2001 artikli 4 lõikes 6 on sätestatud, et „Kui mõni eranditest hõlmab ainult osa dokumendist, avalikustatakse dokumendi ülejäänud osad“.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (ELT 2001, L 145, lk 43; ELT eriväljaanne 01/03, lk 331).
      
         (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk 13).